ฮั่งเส็งปิดร่วง 326.76 จุด เหตุกังวลภาวะเงินฝืดในจีน
ฮั่งเส็งปิดร่วง 326.76 จุด เหตุกังวลภาวะเงินฝืดในจีน
9 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดร่วงลงในวันนี้ โดยดัชนีฮั่งเส็งลดลง 326.76 จุด หรือ 1.20% ปิดวันนี้ที่ 26,989.52 จุดจากความวิตกที่ว่าเศรษฐกิจจีนอาจเผชิญกับภาวะเงินฝืด หลังจากข้อมูลเงินเฟ้อเดือนพ.ค.ชะลอตัวลง
ดัชนีราคาผู้บริโภค (CPI) ของจีนในเดือนพ.ค.ขยายตัว 1.2% เมื่อเทียบรายปี ซึ่งเป็นอัตราต่ำสุดนับตั้งแต่เดือนก.พ.และชะลอลงจากอัตรา 1.5% ในเดือนเม.ย.ขณะเดียวกัน ดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ร่วงลง 4.6 % เมื่อเทียบรายปี ในเดือนพ.ค. โดยเป็นการปรับตัวลงเป็นเดือนที่ 39 ติดต่อกัน ซึ่งตอกย้ำแรงกดดันเกี่ยวกับภาวะเงินฝืด